CELEX: 32020D0609
Language: lt
Date: 1587945600000
Title: Tarybos sprendimas (ES) 2020/609 2020 m. balandžio 27 d. dėl pozicijos, kurios Europos Sąjungos vardu turi būti laikomasi Jungtiniame muitinių bendradarbiavimo komitete, įkurtame Europos Sąjungos ir Naujosios Zelandijos susitarimu dėl bendradarbiavimo ir administracinės savitarpio pagalbos muitinės veiklos srityje, dėl Jungtinio muitinių bendradarbiavimo komiteto vidaus darbo tvarkos taisyklių priėmimo

5.5.2020   
               
               
                  LT
               
               
                  Europos Sąjungos oficialusis leidinys
               
               
                  L 142/3
               
            
         TARYBOS SPRENDIMAS (ES) 2020/609
         2020 m. balandžio 27 d.
         dėl pozicijos, kurios Europos Sąjungos vardu turi būti laikomasi Jungtiniame muitinių bendradarbiavimo komitete, įkurtame Europos Sąjungos ir Naujosios Zelandijos susitarimu dėl bendradarbiavimo ir administracinės savitarpio pagalbos muitinės veiklos srityje, dėl Jungtinio muitinių bendradarbiavimo komiteto vidaus darbo tvarkos taisyklių priėmimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Europos Sąjungos ir Naujosios Zelandijos susitarimą dėl bendradarbiavimo ir administracinės savitarpio pagalbos muitinės veiklos srityje (toliau – Susitarimas) Sąjunga sudarė Tarybos sprendimu (ES) 2018/601 (1) ir jis įsigaliojo 2018 m. gegužės 1 d.;
                  
               
                     (2)
                  
                  
                     remiantis Susitarimo 20 straipsnio 2 dalies e punktu, Susitarimo 20 straipsnio 1 dalimi įkurtas Jungtinis muitinių bendradarbiavimo komitetas turi patvirtinti savo vidaus darbo tvarkos taisykles;
                  
               
                     (3)
                  
                  
                     tikslinga nustatyti poziciją, kurios Sąjungos vardu turi būti laikomasi Jungtiniame muitinių bendradarbiavimo komitete, kadangi sprendimas turės teisinį poveikį Sąjungoje,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Jungtiniame muitinių bendradarbiavimo komitete, įkurtame Europos Sąjungos ir Naujosios Zelandijos susitarimu dėl bendradarbiavimo ir administracinės savitarpio pagalbos muitinės veiklos srityje, dėl Jungtinio muitinių bendradarbiavimo komiteto vidaus darbo tvarkos taisyklių priėmimo, – remti Jungtinio muitinių bendradarbiavimo komiteto sprendimo projektą (2).
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. balandžio 27 d.
            
               
                  Tarybos vardu
               
               
                  Pirmininkas
               
               G. GRLIĆ RADMAN
            
         
         
            (1)  2018 m. balandžio 16 d. Tarybos sprendimas (ES) 2018/601 dėl Europos Sąjungos ir Naujosios Zelandijos susitarimo dėl bendradarbiavimo ir administracinės savitarpio pagalbos muitinės veiklos srityje sudarymo Europos Sąjungos vardu (OL L 101, 2018 4 20, p. 5).
         
            (2)  Žr. dokumentą ST 6932/20 (http://register.consilium.europa.eu).